b"\n_START_ARTICLE_\nLemminis\n_START_SECTION_\nDescripci\xc3\xb3 i h\xc3\xa0bitat\n_START_PARAGRAPH_\nEls lemminis pesen entre 30 i 110 grams, i mesuren entre 7 i 15 cm de longitud. Generalment, presenten un pelatge llarg i suau, i cues molt curtes. S\xc3\xb3n herb\xc3\xadvors, i s'alimenten principalment de fulles i brots, herbes, i ciper\xc3\xa0cies en particular, per\xc3\xb2 tamb\xc3\xa9 d'arrels i bulbs. A vegades poden menjar cucs i larves. Com en els altres rosegadors, les seves incisives creixen de manera continuada, permetent-los de nodrir-se de farratge m\xc3\xa9s dur del que normalment seria possible._NEWLINE_Els lemminis no hibernen durant el dur hivern del nord. Es mantenen actius, excavant la neu per trobar menjar i utilitzant herbes tallades i emmagatzemades amb antelaci\xc3\xb3. S\xc3\xb3n animals de naturalesa solit\xc3\xa0ria que es troben nom\xc3\xa9s per reproduir-se i despr\xc3\xa9s se separen. Com tots els rosegadors, presenten unes taxes reproductives molt altes i poden criar r\xc3\xa0pidament si hi ha molta disponibilitat de menjar."